หมอสมนึก เล่าเบื้องหลังชุดป้องกันติดเชื้อ โควิด-19 อันตรายสุดตอนถอด
แพทย์รามาฯ เล่าเบื้องหลังชุดป้องกันติดเชื้อ โควิด-19 ของบุคลากรทางการแพทย์ อันตรายที่สุดคือตอนถอด มีความเสี่ยงทุกขั้นตอนศ.นพ.สมนึก สังฆานุภาพ สถาบันการแพทย์จักรีนฤบดินทร์ คณะแพทยศาสตร์โรงพยาบาลรามาธิบดี ได้แชร์ภาพผ่านเฟซบุ๊ก Somnuek Sungkanuparph โพสต์เล่าเบื้องหลังชุดป้องกันเชื้อ โดยระบุว่า คนที่ไม่ได้อยู่หน้างานอาจจะไม่รู้ว่าทีมแพทย์และพยาบาลที่รักษาผู้ป่วย COVID-19 นั้นจะต้องมีทีม IC (Infection Control) ที่ควบคุมไม่ให้มีการแพร่เชื้อในโรงพยาบาล ที่เข้มแข็ง เพื่อกำกับการทำงานให้มีความปลอดภัยมากที่สุดหลายคนอาจจะไม่รู้อีกเหมือนกัน ว่าชุดที่ป้องกันการติดเชื้อของแพทย์และพยาบาลนั้น ใส่และถอดไม่ง่าย และตอนถอดจะเป็นช่วงที่อันตรายที่สุด ที่คนใส่อาจรับเชื้อจากด้านนอกของชุดที่สัมผัสผู้ป่วยมา ถ้าถอดชุดไม่เป็น หรือถอดไม่ถูกวิธีตามแต่ละขั้นตอนวันนี้เรามีทีม ECMO ที่ประกอบด้วยแพทย์พยาบาลทีมใหญ่จากรามาธิบดี พญาไท เข้ามาช่วยเหลือผู้ป่วยวิกฤติที่กำลังแย่ ด้วยภาวะแทรกซ้อนที่จัดการได้ยาก หลายชีวิตจะต้องเข้าไปในห้องความดันลบที่ผู้ป่วยอยู่ และทำหัตถการที่ยากหลายอย่างเป็นเวลาหลายชั่วโมงขณะที่ หนึ่งในทีมแพทย์ IC ของเราต้องเข้าห้องก่อนห้องความดันลบหลายชั่วโมง (แม้ว่าจะไม่ได้เป็นหนึ่งในทีม ECMO ที่เข้าไปทำหัตถการ) เพื่อตรวจสอบและกำกับการใส่และถอดชุดให้ถูกต้อง และมีความเสี่ยงในการติดเชื้อจากผู้ป่วยให้น้อยที่สุด และคอยเฝ้าว่าแพทย์พยาบาลแต่ละคนที่ทำหัตถการในห้องจะยังอยู่ในสภาวะที่ปลอดภัยหรือไม่ และพร้อมให้การช่วยเหลือขอบคุณทีมแพทย์ COVID-19 ที่ระดมสมองช่วยกันคิดวิธีแก้ปัญหา ขอบคุณทีม ECMO ที่มาช่วยชีวิตผู้ป่วย ขอบคุณทีม IC ที่มาปกป้องทีม ECMO ให้ปลอดภัยและสามารถช่วยชีวิตผู้ป่วยได้เต็มที่ ขอบคุณผู้ป่วยที่ยังสู้ไปพร้อมๆกัน.ขอบคุณเฟซบุ๊ก Somnuek Sungkanuparph
แพทย์รามาฯ เล่าเบื้องหลังชุดป้องกันติดเชื้อ โควิด-19 ของบุคลากรทางการแพทย์ อันตรายที่สุดคือตอนถอด มีความเสี่ยงทุกขั้นตอน
โควิด-19,ไวรัสโคโรน่า,ไวรัสโคโรนา,COVID-19,โควิดวันนี้,ชุดป้องกัน,สมนึก สังฆานุภาพ,ข่าวทั่วไป